als_Latn dik_Latn sag_Latn
Opozita ka filluar protestën për bllokimin e rrugëve në 5 akse kryesore në vend. Protestuesit janë mbledhur dhe deri tani nuk ka pasur asnjë incident. Ndërkohë edhe Basha është parë mes protestuesve në sheshin Shqiponja. I ulur mes njerëzve kreu i PD ka komunikuar me demokratët e mbledhur në protestë dhe ka dëgjuar shqetësimet e tyre. Ai është parë duke kontrolluar telefonin e vet, siç duket për të mësuar se si po shkon bllokimi i rrugëve në akset e tjera.
Në 5 akset kryesore janë caktuar përfaqësues të PD. Kështu, Arben Ristani është në krye të protestës te rotonda e Plugut në Lushnje; Edmond Spaho në Bradashesh; Aldo Bumçi është në Milot; Edi Paloka te Sheshi “Shqiponja”, ndërsa Flamur Noka drejton protestën në zonën e Shkollës Teknologjike në Tiranë.
Protesta pritet të zgjasë deri në orën 12:00 dhe pastaj flitet që protestuesit të shpërndahen./dritare.net
als_Latn als_Latn als_Latn